આ બનાવની પ્રાપ્ત વિગતો અનુસાર ટંકારાના મિતાણા ગામે રહેતા અને માલઢોરનો વ્યવસાય કરતા વિક્રમભાઈ રાણાભાઈ બાંભવા ઉ. વ. 27 નામના યુવાને આરોપીઓ હિન્દૂભાઈ સિંધાભાઈ ડાભી, રણછોડભાઈ હિન્દૂભાઈ ડાભી, રૈયાભાઈ હિન્દભાઈ ડાભી, ચના ઓઘડ ડાભી, ઓઘડભાઈ સિંધાભાઈ ડાભી અને રાહુલભાઈ હિન્દૂભાઈ ડાભી સામે ટંકારા પોલીસ મથકે ફરિયાદ નોંધાવી હતી કે ગઈકાલે રાત્રે 8 વાગ્યે મિતાણા ગામે મેલડી માતાના મંદિર પાસે આવેલ રતાભાઈ સિંધાભાઈ બાંભવાની ચાની લારી નજીક બનેલા આ બનાવમાં ફરિયાદીનો કૌટુંબીકભાઈ તથા આરોપી ચનાભાઈ ઓઘડભાઈ ડાભી સાથે ગામના ભગુભાઈ નથુભાઈ ખટારીયા અને મણીબેન ભગુભાઈ ખટારીયાનો દાડો-કારજ હોય, જેમાં પીરસવા મામલે ઝઘડો થતા ઉશ્કેરાયેલા છ આરોપીઓએ લાકડી અને પાઇપ વડે હુમલો કરતા વિક્રમભાઈ રાણાભાઈ બાંભવા, જલભાઇ સોન્ડાભાઈ બાંભવા, ગૌતમભાઈ રતાભાઈ બાંભવા અને લઘુભાઈ સિંધાભાઈને ઇજા થતાં સારવાર અર્થે હોસ્પિટલમાં ખસેડાયા હતા.